AVOCACIÓN DE COMPETENCIAS DELEGADAS NA XUNTA DE GOBERNO LOCAL
ADMINISTRACIÓN LOCAL — Municipal — Marín (Outros documentos, notificacións e informacións públicas, 20/04/2020)

A Alcaldía do Concello de Marín, con data 3 de abril de 2020, dictou a seguinte Resolución: O 14 de marzo do 2020 o Goberno de España declarou o estado de alarma mediante o Real Decreto 463/2020, de 14 de marzo (BOE nº 67/14 de marzo do 2020), co fin de afrontar a situación de emerxencia sanitaria provocada polo coronavirus COVID-19, establecendo medidas restritivas respecto á circulación e presenza de persoas en vías e espazos públicos. Nas instrucións ditadas o 15 de marzo do 2020 pola FEGAMP, como consecuencia desta situación de emerxencia, recoméndase suspender as sesións periódicas ou ordinarias dos órganos colexiados municipais (Xunta de Goberno Local, Pleno da Corporación, Comisións Informativas, etc.), a excepción da Comisión de Seguimento do COVID-19 ou calquera outra que fose preciso celebrar por razóns xustificadas de carácter excepcional. As Administracións Públicas han tido que actuar con rapidez, adoptando medidas tales como o teletraballo ou a suspensión da atención persoal aos seus cidadáns. Por Resolución desta Alcaldía nº 202000682, de data 15 de marzo de 2020, de medidas extraordinarias destinadas á redución da actividade presencial no Concello de Marín, suspendéronse as sesións periódicas ou ordinarias dos órganos colexiados municipais (Xunta de Goberno Local, Pleno da Corporación, Comisións Informativas, etc.) e estableceuse a prohibición xenérica de celebración de calquera tipo de concentración ou de reunións de persoal, salvo das derivadas da xestión institucional do COVID-19, co fin de protexer a seguridade e saúde de traballadoras e traballadores e da cidadanía e conter a progresión da enfermidade. Non obstante o anterior, o feito que durante esta situación non se poidan celebrar Xuntas de Goberno non pode implicar a paralización da administración municipal, que ten como principal obxectivo dar soporte á cidadanía durante a crise provocada polo COVID-19. Nestas circunstancias, ao obxecto de garantir a prestación dos servizos públicos e, na medida do posible, o normal funcionamento do Concello de Marín, considerase necesario que pola Alcaldía se recuperen as competencias delegadas no seu día na Xunta de Goberno, co fin de centralizar ao máximo a toma de decisións e garantir a eficacia e eficiencia das decisións que se poidan a doptar nos diferentes ámbitos que son competencia do Concello de Marín, durante o período de vixencia do estado de alarma. Por resolución de Alcaldía de data 19 de xuño de 2019 (BOPPO Núm.127, 04.07.2019) acordouse: “. Delegar na Xunta de Goberno Local o exercicio das seguintes atribucións de Alcaldía sobre as materias que de seguido se relacionan, sen prexuízo da súa avocación en calquera momento conforme á lexislación vixente: O artigo 10 da Lei 40/2015, de 1 de outubro, do Réxime Xurídico do Sector Público, establece que nos supostos de delegación de competencias en órganos non dependentes xerarquicamente, o coñecemento dun asunto poderá ser avocado unicamente polo órgano delegante. En todo caso, a avocación realizarase mediante acordo motivado que deberá ser notificado aos interesados no procedemento, se os houber, con anterioridade ou simultaneamente á resolución final que se dite. Contra o acordo de avocación non caberá recurso, aínda que poderá impugnarse no que, no seu caso, interpóñase contra a resolución do procedemento. Conforme ao disposto no artigo 116 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, establece que o órgano delegante poderá avocar en calquera momento a competencia delegada con arranxo á lexislación vixente sobre procedemento administrativo común. Por todo o exposto, en virtude do disposto nos art.10 da Lei 40/2015, de 1 de outubro, do Réxime Xurídico do Sector Público, 21.3 da Lei 7/1985, de 2 de abril, Reguladora das Bases do Réxime Local, e de acordo cos art.43, 44, 45, 114 a 118, 120 e 121 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, Segundo.— Asumir por esta Alcaldía as atribucións delegadas na Xunta de Goberno Local por resolución de Alcaldía de data 19 de xuño de 2019 (BOPPO núm.127, 4 de xullo de 2019), en tanto dure a situación actual de continxencia fronte ao COVID19. Terceiro.— Rematado o período de emerxencia sanitaria ocasionada polo COVID-19 as competencias delegadas volverá a ostentalas a Xunta de Goberno Local. Cuarto.— Esta Resolución producirá efectos dende o día seguinte ao da súa firma, de conformidade co disposto no art.44.2 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, sen prexuízo da súa publicación no Boletín Oficial da Provincia de Pontevedra e na páxina web do Concello de Marín. Quinto.— Notificar a presente Resolución aos membros da Xunta de Goberno Local e dar conta ao Pleno do Concello na primeira sesión que celebre, de conformidade co establecido nos arts.42 e 44 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. De conformidade coa Disposición Adicional terceira do Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID‐19, os prazos para presentar os recursos correspondentes quedan suspendidos. Contra a presente Resolución, que pon fin á vía administrativa, unha vez que perda vixencia dita suspensión ou as súas posibles prórrogas, poderá interporse alternativamente recurso de reposición potestativo ante a Alcaldesa deste Concello, no prazo dun mes a contar desde o día seguinte ao da publicación do presente anuncio, sempre que perdese vixencia dita suspensión ou as súas posibles prórrogas, ou ben recurso contencioso-administrativo ante o Xulgado do Contencioso-Administrativo de Pontevedra, no prazo de dous meses a contar desde o día seguinte ao da publicación do presente anuncio, sempre que perdese vixencia dita suspensión ou as súas posibles prórroga. Se se optase por interpoñerse o recurso potestativo de reposición, non poderá interpoñerse recurso contencioso-administrativo ata que aquel sexa resolto expresamente ou se producise a súa desestimación por silencio. Todo iso sen prexuízo de que se poida interpor calquera outro recurso que se puidese estimar máis conveniente a dereito.